**Všeobecne záväzné nariadenie**

**č. 3 /2017**

**o určení výšky príspevku a spôsobe jeho platby na čiastočnú úhradu nákladov v školách   
 a školských zariadeniach v zriaďovateľskej pôsobnosti obce Fačkov**

Obec Fačkov podľa § 6 ods. 1 zákona č. 369/1990 Zb. o obecnom zriadení v znení neskorších   
 predpisov, v zmysle § 28, §114 a §140 zákona č. 245/2008 Z. z. o výchove a vzdelávaní (školský   
 zákon) a o zmene a doplnení niektorých zákonov vydáva toto všeobecne záväzné nariadenie (ďalej   
 len ,,VZN“).

**§ 1**

**Úvodné ustanovenie**

1) Toto všeobecne záväzné nariadenie (ďalej len „nariadenie“) určuje výšku príspevku a spôsob jeho platby na čiastočnú úhradu nákladov zákonných zástupcov detí a žiakov, ktoré budú uhrádzať školám a školským zariadeniam v zriaďovateľskej pôsobnosti Obce Fačkov.

2) Pre účely tohto nariadenia sú školami materské školy a školskými zariadeniami školské kluby detí a školské jedálne v zriaďovateľskej pôsobnosti Obce Fačkov .

**§ 2**

**Materská škola**

1) Za pobyt dieťaťa v materskej škole prispieva zákonný zástupca na čiastočnú úhradu výdavkov   
 materskej školy mesačne počas školského roka na jedno dieťa sumou vo výške **7,00**  € **.**

1. Počas letných prázdnin prispieva zákonný zástupca na čiastočnú úhradu výdavkov materskej školy na jedno dieťa sumou **10,00 eur/ týždeň**.
2. Prevádzka materskej školy počas letných prázdnin bude otvorená vždy prvé dva júlové týždne.

4) Príspevok sa uhrádza vopred, najneskôr do 10. dňa v príslušnom kalendárnom mesiaci.

5) Príspevok v materskej škole sa neuhrádza za dieťa ktoré:

a) má jeden rok pred plnením povinnej školskej dochádzky

b) ak zákonný zástupca dieťaťa predloží riaditeľke materskej školy doklad o tom, že je   
 poberateľom dávky v hmotnej núdzi a príspevkov v hmotnej núdzi podľa osobitného   
 predpisu2) .

c) je umiestnené v zariadení na základe rozhodnutia súdu.

6) Príspevok v materskej škole na základe tohto VZN sa neuhrádza za dieťa ktoré:

a) má prerušenú dochádzku do materskej školy na viac ako 30 po sebe nasledujúcich

kalendárnych dní z dôvodu choroby alebo vážnych rodinných dôvodov

preukázateľným spôsobom,

b) ktoré nedochádzalo do materskej školy v čase školských prázdnin,

c) prevádzka materskej školy bola prerušená zapríčinením zriaďovateľa.

7) V prípade podľa bodu 5) písm. c) uhrádza zákonný zástupca pomernú časť určeného   
 príspevku na základe rozhodnutia zriaďovateľa.

8) Zriaďovateľ môže rozhodnúť o znížení alebo odpustení príspevku za pobyt dieťaťa   
 v materskej škole na základe odôvodnenej písomnej žiadosti, ktorú predkladá zákonný   
 zástupca dieťaťa.

9) Žiadosť podľa odseku 7) tohto článku predkladá zákonný zástupca riaditeľke materskej školy,   
 ktorá predloží žiadosť spolu s vyjadrením zriaďovateľovi najneskôr do 3 dní odo dňa jej   
 doručenia.

**§ 3**

**Školský klub detí**

1) Na čiastočnú úhradu nákladov spojených s  výchovno-vzdelávacou činnosťou školského klubu detí prispieva zákonný zástupca mesačne na jedného žiaka sumou vo výške **3,50** €.

2) Príspevok na čiastočnú úhradu nákladov na činnosť školského klubu detí zákonný zástupca uhrádza priamo do pokladne základnej školy vopred do 10. dňa v príslušnom kalendárnom mesiaci.

3) Zriaďovateľ môže rozhodnúť o znížení alebo odpustení príspevku , ak zákonný zástupca o to

písomne požiada a predloží doklad o tom, že je poberateľom dávky v hmotnej núdzi

a príspevkov k dávke v hmotnej núdzi podľa osobitného predpisu.

4) Žiadosť podľa odseku 3) tohto článku predkladá zákonný zástupca riaditeľke základnej školy,

ktorá predloží žiadosť spolu s vyjadrením zriaďovateľovi najneskôr 3 dní odo dňa jej

doručenia.

**§ 4**

**Školská jedáleň**

1) Zákonný zástupca dieťaťa alebo žiaka uhrádza príspevok za čiastočnú úhradu nákladov vo výške nákladov na nákup potravín v nadväznosti na odporúčané výživové dávky podľa finančných pásiem.

2) Finančné pásma určujú rozpätie nákladov na nákup potravín na jedno jedlo podľa vekových kategórií stravníkov a sú stanovené Ministerstvom školstva Slovenskej republiky (ďalej len „ministerstvo“) v piatich pásmach.

3) Príspevky na nákup potravín na jedno jedlo pre dieťa materskej školy je spolu 1,19 € - tretie pásmo z finančných pásiem ministerstva :

a) desiata v sume 0,28 €

b) obed v sume 0,68 €

c) olovrant v sume 0,23 €

4) Príspevky na nákup potravín na jedno jedlo pre žiaka základnej školy – tretie pásmo

z finančných pásiem ministerstva: (ZŠ - stravníci od 6-11 rokov)

- Obed žiaka v ročníkoch 1.-4. v sume 1,01€

5) Príspevky na nákup potravín na jedno jedlo pre dospelých stravníkov sa zabezpečuje podľa

vekovej kategórie stravníkov 15-18/19 ročných - tretie pásmo z finančných pásiem

ministerstva:

- Obed v sume 1,19 €

6) Príspevok na nákup potravín v školskej jedálni pri materskej škole a základnej škole sa uhrádza vopred do 15. dňa príslušného kalendárneho mesiaca priamo vedúcej jedálne.

**§ 5**

**Záverečné ustanovenia**

1. VZN č. 3/2017 o určení výšky príspevku a spôsobe jeho platby na čiastočnú úhradu nákladov v školách a školských zariadeniach v zriaďovateľskej pôsobnosti Obce Fačkov bolo prerokované a schválené Obecným zastupiteľstvom obce Fačkov Uznesením č. 57/2017 dňa 26. 10. 2017.

**§ 6**

**Účinnosť**

Toto nariadenie nadobúda účinnosť 15- tým dňom od jeho vyvesenia na úradnej tabuli Obce

Vo Fačkove, dňa 09.10.2017

Miroslav Čerňanec

starosta obce

**Návrh VZN Schválené VZN**

Vyvesený dňa: 11.10.2017 ................................... Vyvesené dňa: 04.11.2017 ...................................

pečiatka, podpis pečiatka, podpis

Zvesený dňa: 26.10.2017 ................................... Zvesené dňa: 20.11.2017 ...................................

pečiatka, podpis pečiatka, podpis